สวัสดีค่ะไม่เคยทานยาคุมกำเนิดค่ะ เพิ่งเริ่มทานยาคุม Yaz แผงแรกแบบ 28เม็ด เริ่มทานยาเม็ดแรกในวันแรกที่มีประจำเดือน (มีรอบเดือนสม่ำเสมอ 28-30 วันค่ะ) ลืมทานยาเม็ดที่ 12วันต่อมาถุงยางฉีกขาดเกิดหลั่งใน แล้วรีบทานยาคุมเม็ดที่ 13ทันที และต่อมาอีก 1 ชั่วโมงครึ่ง ได้รีบทานยาคุมฉุกเฉิน จะท้องไหมคะ ตอนนี้กังวลมากเลยค่ะ เพราะเคยได้ยินมาว่าเริ่มทานแผงแรก และลืมทานไป1วันอาจตั้งท้องได้ ขอบค่ะ
สวัสดีค่ะ หากได้ทานยาคุมกำเนิดแผงแรกในวันแรกที่มีประจำเดือนมา ยาคุมกำเนิดก็จะออกฤทธิ์ในการป้องกันการตั้งครรภ์ได้ทันทีและโดยปกติเมื่อลืมทานยาคุมกำเนิดไป 1 วัน ก็ให้รีบทานทันทีที่นึกได้ และให้ทานอีก 1 เม็ดในเวลาเดิมปกติที่เคยทาน ซึ่งประสิทธิภาพในการป้องกันการตั้งครรภ์ก็จะลดลงไปเพียงเล็กน้อยเท่านั้น และไม่จำเป็นต้องทานยาคุมฉุกเฉินค่ะอย่างไรก็ตาม หากได้ทานยาคุมฉุกเฉินไปแล้ว ก็ไม่ได้อันตรายอะไร และหลังจากนี้ก็ให้ทานยาคุมกำเนิดตามเวลาเดิมปกติไปเหมือนเดิมค่ะ ทั้งนี้ โอกาสในการตั้งครรภ์นั้นถือว่ามีน้อยอยู่ค่ะ